|  |  |
| --- | --- |
| Taustteave | |
| Soovituste struktuur  Swedbank Baltics AS-i aktsiaanalüüsi soovituste struktuur koosneb kolmest soovitusest: osta, neutraalne (hoida), vähendada. Soovitused põhinevad järgmise 12 kuu väärtpaberi absoluutsel tootlusel. Absoluutne tootlus sisaldab aktsiahinna tõusu ja dividendimäära kombinatsiooni.  Aruandes mainitud väärtpaberite kohta antud soovitused põhinevad riski ja tulu kaalutlustel. Mida kõrgem on investeeringu riskikategooria, seda suurem on selle nõutav tulu. Aktsiainvesteeringute korral koosneb tulu kapitali väärtuse kasvust ja 12 kuu pikkuse investeerimisperioodi jooksul saadud dividendidest. Oodatav kapitali väärtuse kasv tähendab aktsia sihthinna võrdlust jooksevhinnaga. Ettevõtte riskitase sõltub tema aktsia hinna volatiilsusest, likviidsusest ja ärilistest väljavaadetest. Hinnasiht sõltub ettevõtte fundamentaalnäitajatest ja võrreldavate aktsiate turuväärtusest ning seda võib igal ajal muuta, kui toimuvad muutused ettevõttes / turul valitsevas arusaamas võrreldavas sektoris. Aruandes võidakse kasutada soovitusi „osta“, „neutraalne (hoida)“ ja „vähendada“. Järgnevas tabelis on näidatud soovituste ja sihthindade suhe aktsia riskitasemega võrreldes. Tegemist on näitlike vahemikega ja tegelikud soovitused võivad näidatust erineda, kui arvesse võetakse ka kõik muud asjassepuutuvad tegurid.  **Osta:** minimaalne oodatav investeeringu väärtuse kasv järgmise 12 kuu jooksul on 10% (minimaalne nõutav investeeringu kasv võib ettevõtte riskiprofiili arvestades suurem olla).  **Neutraalne (hoida):** oodatav investeeringu väärtuse kasv on alla 10% (oodatav investeeringu kasv võib ettevõtte riskiprofiili arvestades suurem olla).  **Vähendada:** oodata on investeeringu väärtuse vähenemist.  **Soovitus puudub:** aktsia ei ole kaetud. Soovitust, hinnasihti ja/või finantsprognoosi ei avalikustata vastavusnõuete ja/või muude regulatiivsete kaalutluste tõttu.  Swedbank Baltics AS-i soovituste aluseks on erinevad standardsed hindamismudelid. Näiteks: diskonteeritud rahavoogudel põhinev väärtus, mille alusel diskonteeritakse oodatavad tulevased rahavood nüüdisväärtusesse; aktsia suhteline hindamine sarnaste (rahvusvaheliste või riiklike) aktsiatega võrreldes; uudised, mis võivad aktsiahinda positiivselt või negatiivselt mõjutada; suhtelised ja absoluutsed kordajad nagu EV/EBITDA, EV/EBIT, PE, PEG ja netovarade mudelid ettevõtetele, millel on oma varade jaoks likviidsed turud. Vahel kaalutakse ka likvideerimisväärtuse mudeleid.  Link Swedbank Baltics AS-i varasemate soovituste juurde:: <https://research.swedbank.se/files/RecoTrackList/RecoTrackListBaltic.pdf> | |
| Swedbank Baltics AS soovitused 24.02.2025 |  |
| Akola Group tootluse, soovituste ja hinnasihi ajalugu | |
|  | |
| Joonis „Tootlus, soovituste ja hinnasihi ajalugu“ näitab, kuidas meie soovitused ja hinnasiht on muutunud alates veebruarist 2022. Soovitustes tehtud muudatuste kuupäevad on näidatud värviliste väljade kohal.  Hinnasiht on musta joonega ning astmed näitavad hinnasihi muutusi ja aega, millal need toimusid. Oranž joon näitab, kuidas aktsiahind on selle perioodi jooksul kõikunud.  *Allikas: Swedbank Baltics AS (soovitused, sihthinnad) ja Factset (hinnad)* | |

|  |  |  |
| --- | --- | --- |
| Klienditeave  Teabe koostaja, levitaja ja saajad  Teabe on koostanud Swedbank Baltics AS (edaspidi: Swedbank) ja vastutav analüütik sellel aruandel on Andrej Rodionov, CFA.  Analüüsiaruanne on koostatud ainult selle lugejate teavitamiseks ja Swedbank ei soovita neil selle alusel midagi ette võtta. Aktsiate analüüsiaruanne ei ole müügipakkumus ega üleskutse osta väärtpabereid ja seda ei tohiks sellisena ka tõlgendada. Käesolevat analüüsi levitab Eestis Swedbank AS, kelle järele valvab Finantsinspektsioon.  Analüütiku kinnitus  Aruande sisu eest vastutav(ad) analüütik(ud) kinnitab/kinnitavad, et siin viidatud võimalike huvide konfliktide olemasolust hoolimata kajastavad aruandes väljendatud seisukohad täpselt nende isiklikke seisukohti ettevõtete ja väärtpaberite kohta. Samuti kinnitab/kinnitavad analüütik(ud), et ta/nad ei ole saanud, ei saa praegu ega ka tulevikus mingit otsest ega kaudset hüvitist aruandes sisalduvate seisukohtade väljendamise või konkreetse soovituse andmise eest.  Vastutuse piirang  Kogu analüüsiaruandes olev teave, sealhulgas faktiandmed, on saadud ja kokku pandud heas usus, kasutades usaldusväärseks peetavaid allikaid. Swedbank ei kinnita ega taga siiski otseselt ega kaudselt aruande sisu terviklikkust ja täpsust, sellele ei tuleks toetuda kui autoriteetsele allikale ning see ei tohiks asendada teie enda mõistlikku, sõltumatut hinnangut. Swedbank soovib aruande saajatele meelde tuletada, et kapitaliturgudele investeerimine, nt siinses dokumendis kirjeldatud viisil, on seotud majanduslike riskidega, ning avaldused edasiste hinnangute kohta on seotud ebakindlusega. Kõik aruande saajad vastutavad selliste riskide eest ning otsuse tegemiseks soovitatakse neil täiendada olemasolevat teavet sellise materjaliga, mida peetakse vajalikuks, sealhulgas teadmistega kõnealuste finantsinstrumentide kohta ja finantsinstrumentide kauplemise nõuetega. Aruandes sisalduvad arvamused on üksnes analüütikute aruande koostamise hetkel kehtivad arvamused, mis võivad muutuda. Kui analüütiku arvamus muutub või ettevõtte kajastamise eest hakkab vastutama uus analüütik, kelle arvamus on teistsugune, püüab Swedbank avaldada sellekohase muudatuse (kuid ei kohustu seda tegema), arvestades eeskirjadest, kohalduvatest seadustest, Swedbanki sisekordadest või muudest asjaoludest tulenevaid piiranguid. Kui Swedbanki analüüsis kasutatud soovituste struktuur on teie jaoks ebaselge, tutvuge jaotisega „Soovituste struktuur“.  Kohaldatavas õiguses lubatud ulatuses ei võta Swedbank endale mingit vastutust siinse aruande kasutamisest tekkiva otsese või kaudse kahju eest.  Huvide konfliktid  Kõik analüüsiaruanded on koostatud Swedbanki poolt, seejuures on analüüsiaruannete koostamine eraldatud Hiina müüriga Swedbanki teistest tegevustest. Seega on analüüsiaruanded sõltumatud ja koostatud ainult avalikult kättesaadava teabe põhjal. Swedbank Baltics AS-i analüütikud omavad käesolevas aruandes nimetatud väärtpabereid, mis ei moodusta rohkem kui 5% käesolevas aruandes nimetatud ühegi ettevõtte aktsiakapitalist või hääleõigusest, kui ei ole märgitud teisiti. |  | Swedbanki töötajate tasude hulka võivad kuuluda vabalt määratavad preemiad, mis põhinevad Swedbanki kogutuludel, sealhulgas investeerimispanganduse tuludel, aga töötajad ei saa mitte mingisugust tasu konkreetsete investeerimispanganduse tehingute alusel.  Swedbank ei saa analüüsitavalt ettevõttelt investeerimissoovituse tegemise eest mingit hüvitist ega sõlmi temaga kokkulepet investeerimissoovituse tegemiseks.  Avalikustatav ettevõtteid puudutav teave ja võimalikud huvide konfliktid  Arvestades Swedbanki positsiooni oma turgudel, peaksid aruande saajad eeldama, et Swedbank võib praegu (või järgmise kolme kuu jooksul ja pärast seda) aruandes nimetatud ettevõtetele konfidentsiaalseid investeerimispanganduse teenuseid osutada või seda kaaluda ning et selliseid teenuseid puudutav leping, mille alusel Swedbank võis tasu saada, võis eelmise 12 kuu jooksul jõus olla.  Aruande saajad peaksid arvestama ka sellega, et Swedbankil, tema juhtidel, töötajatel või tütarettevõtetel võis olla või nad on püüdnud saada positsioone või nõustamisülesandeid, mis puudutavad ettevõtete finantstehinguid, investeerimis- või äripangandust ja/või laenutegevust seoses aruandes käsitletud ettevõtete ja/või finantsinstrumentidega.  Avalikustamise kontrollnimekiri – võimalikud huvide konfliktid    1. Swedbank AB (Rootsi) grupi ettevõtetele (Swedbank grupp) kuulub või nad omavad või kontrollivad 1% või rohkem selle ettevõtte emiteeritud aktsiakapitalist. 2. Ettevõte või selle suuraktsionär omab otseselt või kaudselt vähemalt 5% või rohkem Swedbank grupi emiteeritud aktsiakapitalist või kontrollib seda (ei kehti Swedbank Baltics AS kohta). 3. Swedbank grupil on konkreetse ettevõttega avalikke lõpetamata või lõpetatud investeerimispanganduse alaseid teenussuhteid.  4. Swedbank grupil on pikk netopositsioon, mis ületab 0,5% ettevõtte emiteeritud koguaktsiakapitalist. 5. Swedbank grupil on lühike netopositsioon, mis ületab 0,5% ettevõtte emiteeritud koguaktsiakapitalist. 6. Swedbank grupp on emitendi finantsinstrumentide turutegija.  Kavandatud uuendused  Swedbanki poolt jälgitava ettevõtte kohta tehtavat investeerimis-soovitust uuendatakse tavaliselt siis, kui ettevõte avaldab oma vahearuande. Uuendus tehakse pärast aruande avaldamist nii kiiresti, kui on asjaolusid arvestades võimalik. Teatud juhtudel võidakse soovitust uuendada asjaomase aruande avaldamisele eelnevatel päevadel. Vajaduse korral – näiteks kui ettevõttel on erakorralisi uudiseid – võidakse investeerimissoovitust muuta ka aruandekuu-päevade vahelisel ajal.  Taasesitamine ja levitamine  Siinset materjali ei tohi taasesitada ilma Swedbanki loata. Aruannet ei tohi levitada füüsilistele ega juriidilistele isikutele, kes on sellise riigi kodanikud või kelle elu- või asukoht on riigis, kus aruande levitamine ei ole kehtivate õigusaktide või muude otsuste kohaselt lubatud. |